***PROJEKTS***

***Nomas līgums par vēja elektrostacijas pārkari***

\_\_\_\_\_\_\_\_\_\_\_\_\_\_\_\_\_ 20\_\_.gada \_\_\_. \_\_\_\_\_\_\_\_\_\_\_\_

*Vai*

*Sagatavošanas datums 20\_\_.gada \_\_.\_\_\_\_\_\_\_\_\_\_\_\_*

*Līguma reģistrācijas numuru skatīt dokumenta pielikumā*

*Parakstīšanas datums ir pēdējā pievienotā droša elektroniskā paraksta un tā laika zīmoga datums.*

**Akciju sabiedrība “Latvijas valsts meži”** (turpmāk - LVM), vienotais reģistrācijas Nr.40003466281, tās Nekustamo īpašumu pārvaldes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*amats, vārds, uzvārds*), kurš rīkojas uz pilnvarojuma pamata (turpmāk –Iznomātājs**)** no vienas puses, un

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ (*fiziskām personām vārds, uzvārds, personas kods/ juridiskajām personām nosaukums, reģistrācijas nr., pārstāvja vārds, uzvārds, amats, kura pārstāvības tiesības – tiesības pārstāvēt atsevišķi, reģistrētas Komercreģistrā, pārbaudītas reģistrā www.lursoft.lv*), (turpmāk – Nomnieks)no otras puses,

kopā tekstā saukti –Puses (turpmāk-Puses) pamatojoties uz:

* Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” (turpmāk – MK noteikumi Nr.350) 87.13 punktu;
* Nomnieka ierosinājumu noslēgt nomas līgumu par gaisa telpas nomu virs valsts zemes vai LVM zemes proporcionāli attiecināmai vēja elektrostacijas moduļa \_\_\_\_\_\_\_\_\_\_\_\_\_\_ (turpmāk- vēja elektrostacija) pārkares projekcijai;
* Civillikuma 927. pantu: īpašums ir pilnīgas varas tiesība par lietu, t. i., tiesība valdīt un lietot to, iegūt no tās visus iespējamos labumus, ar to rīkoties un noteiktā kārtā atprasīt to atpakaļ no katras trešās personas ar īpašuma prasību;
* Civillikuma 1042. pantu, kas nosaka, ka zemes īpašniekam pieder ne vien tās virsa, bet arī gaisa telpa virs tās, kā arī zemes slāņi zem tās un visi izrakteņi, kas tajos atrodas;
* Civillikuma 1043. pantu, kas nosaka, ka zemes īpašnieks var pēc sava ieskata rīkoties ar savas zemes virsu, gaisa telpu virs tās, kā arī ar zemes slāņiem zem tās, ja vien viņš ar to neskar svešas robežas;
* \_\_\_\_\_\_.\_\_\_\_\_\_ \_\_\_\_ līguma pamata Nomnieks ir ieguvis tiesības ierīkot vēja elektrostaciju nekustamā īpašumā “\_\_\_\_\_\_”, kadastra Nr.\_\_\_\_\_\_\_\_\_, kas atrodas \_\_\_\_\_\_\_\_\_\_\_\_\_\_\_\_, sastāvā esošā zemes vienībā ar kadastra apzīmējumu \_\_\_\_\_\_\_\_\_\_\_\_\_\_\_\_\_\_\_\_ *(Piemēro, ja nomnieks veic vēja elektrostacijas ierīkošanu zemē, kas nav tā īpašums);*
* Būvniecības valsts kontroles biroja atļauju (lēmums par atļaujas izsniegšanu) ražošanas jaudas palielināšanai, atjaunošanai un jaunas elektroenerģijas ražošanas iekārtas ieviešanai, ja elektroenerģijas ražošanas iekārtu ar jaudu, kas ir vienāda vai pārsniedz 500 kilovatus;
* Būvprojektā reģistrēto atzīmi par projektēšanas nosacījumu izpildi;
* Attiecīgās valsts institūcijas, pašvaldības, citas likumā noteiktās institūcijas vai Ministru kabineta lēmumu par paredzētās darbības akceptu (atļauja uzsākt paredzēto darbību), kas saņemts pēc Vides pārraudzības valsts biroja atzinuma par Ietekmes uz vidi novērtējuma ziņojumu.

izsakot savu brīvi radušos gribu, bez maldības, viltus vai spaidiem, noslēdz līgumu (turpmāk – Līgums) par sekojošo:

1. **Līguma priekšmets**
	1. Iznomātājs iznomā un Nomnieks pieņem nomas lietošanā gaisa telpu virs valsts zemes vai LVM zemes (*piemēro, ja zemes īpašnieks ir AS „Latvijas valsts meži”*) ar attiecināmo vēja elektrostacijas\_\_\_ pārkares projekciju uz zemes ar kopējo platību \_\_\_\_\_\_\_\_ ha, kas atrodas \_\_\_\_\_\_\_novada \_\_\_\_\_\_\_\_\_pagastā, ir izvietota zemes vienībā (-ās) ar kadastra apzīmējumu (-iem) \_\_\_\_\_\_\_\_\_\_\_\_\_\_\_\_\_\_\_\_\_\_ un ietilpst nekustamā īpašuma \_\_\_\_\_\_\_\_\_\_\_, kadastra Nr.\_\_\_\_\_\_\_ sastāvā (turpmāk – Pārkares platība), atbilstoši klāt pievienotajai skicei vai shēmai, kas ir Pielikums Nr.1.
	2. Pārkares platības iznomāšanas mērķis ir nekustamā īpašumā “\_\_\_\_\_\_”, kadastra Nr.\_\_\_\_\_\_\_\_\_, kas atrodas \_\_\_\_\_\_\_\_\_\_\_\_\_\_\_\_, sastāvā esošā zemes vienībā ar kadastra apzīmējumu \_\_\_\_\_\_\_\_\_\_\_\_\_\_\_\_\_\_\_\_\_ ierīkojamās vēja elektrostacijas gaisa telpas izmantošana proporcionāli vēja elektrostacijas pārkares platībai, kas ir noteikta Pielikumā Nr.1 un tiek precizēta pēc būves nodošanas ekspluatācijā, atbilstoši veiktajiem izpildmērījumiem un aktam par vēja elektrostacijas nodošanu ekspluatācijā.
	3. Īpašuma tiesības uz zemi, kurā ierīkota (ierīkojama) vēja elektrostacija nostiprinātas uz \_\_\_\_\_ vārda \_\_\_\_\_\_\_ tiesas \_\_\_\_\_\_\_ pagasta zemesgrāmatas nodalījumā Nr. \_\_\_\_. *(Ja nomnieks nav šīs zemes īpašnieks, tad norāda tiesisko pamatu vēja elektrostacijas ierīkošanai, piem. apbūves tiesība)*
	4. Īpašuma tiesības uz zemi, kurai tiek izveidota Pārkares platība, nostiprinātas uz valsts vārda Latvijas Republikas Zemkopības ministrijas personā vai uz LVM vārda (*piemēro nepieciešamo*), \_\_\_\_\_\_\_ tiesas \_\_\_\_\_\_\_ pagasta zemesgrāmatas nodalījumā Nr. \_\_\_\_.
	5. Zeme, uz kuras tiek izveidota Pārkares platība, ir apgrūtināta ar šādiem aprobežojumiem un servitūtiem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	6. Pārkares platībā atrodas mežs ar mežaudzes sastāvu, kura apraksts pievienots Pielikumā Nr. 2 *(piemēro gadījumos, kad uz zemes atrodas mežs.)*
	7. Par Zemi, kurai tiek izveidota Pārkares platība, ir noslēgts medību tiesību nomas līgums ar medību kolektīvu\_\_\_\_\_\_ *(nosaukums, reģ. Nr.\_\_\_\_\_\_\_\_), kontaktpersona \_\_\_\_\_\_\_\_\_, tel. \_\_\_\_\_\_\_\_\_\_\_\_\_ (piemēro, ja ir noslēgts medību tiesību nomas līgums).*
	8. Par Zemi, kurai tiek izveidota Pārkares platība, ir noslēgts ilgtermiņa mežizstrādes līgums ar\_\_\_\_\_\_\_ (nosaukums) (*piemēro, ja ir noslēgts ilgtermiņa mežistrādes līgums*).
2. **Līguma termiņš**
	1. Līgums stājas spēkā tā abpusējas parakstīšanas dienā un ir spēkā \_\_ (*gadu skaits vārdos*) gadus, t.i. līdz \_\_.\_\_.\_\_\_\_. (ne vairāk, kā 30 (trīsdesmit gadi) un/vai nepārsniedzot vēja elektrostacijas ekspluatācijas termiņu, atkarībā kurš no apstākļiem iestājas ātrāk).
	2. Pusēm rakstiski vienojoties, Līguma darbības termiņš var tikt pagarināts ievērojot Latvijas Republikas normatīvajos aktos noteikto kārtību pie nosacījuma, ja Nomnieks labticīgi ir pildījis visus Līguma noteikumus.
3. **Maksājumi un līgumsods**
	1. Līguma noslēgšanas brīdī nomas maksa par Pārkares platību (turpmāk - nomas maksa) par Līguma 1.1.punktā minētās platības lietošanu gadā tiek aprēķināta atbilstoši Pārkares platības daļai (Pielikums Nr.1), pēc formulas:

 PKt= ((BMt \* MWt)/S) \* Sp, kur:

PKt = Pārkares tiesības kompensācijas maksājums (EUR/m2 gadā)

BMt = MK noteikumos Nr.350 87.82. apakšpunktā noteiktā būvniecības posma gada maksa

MWt = ģeneratora nominālā jauda (MW)

S = ģeneratora rotora projekcijas laukums m2 (aprēķināts pēc riņķa līnijas laukuma formulas S = πR2)

Sp= pārkares projekcijas laukums m2

\* Līguma noslēgšanas brīdī spēkā esošā MK noteikumos Nr.350 87.82. apakšpunktā noteiktā būvniecības posma gada maksa.

Atbilstoši Pielikumam Nr.1, nomas maksu Iznomātājs aprēķina pēc vēja elektrostacijas nodošanas ekspluatācijā.

Nomas maksai par Pārkares platību papildus maksājams pievienotās vērtības nodoklis atbilstoši spēkā esošajai nodokļa likmei.

* 1. Ja valstī mainās nodokļu normatīvais regulējums, Iznomātājs izraksta rēķinu, atbilstoši valstī spēkā esošajām nodokļu likmēm uz rēķina izrakstīšanas brīdi.
	2. Nomnieks maksā Iznomātājam nomas maksu sākot ar vēja elektrostacijas, kas veido pārkari, nodošanas ekspluatācijā dienu, un par katru ceturksni līdz tekošā perioda pēdējai dienai, šo maksājumu veikšanai nepieciešamo naudas summu iemaksājot Iznomātāja norēķinu kontā.
	3. Līdz katra kalendārā ceturkšņa pēdējā mēneša 15.datumam Iznomātājs izraksta rēķinu par maksājamo nomas maksu un izsniedz/nosūta to Nomniekam uz Nomnieka šajā Līgumā norādīto e-pasta adresi: \_\_\_\_\_\_\_\_\_. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajos termiņos. Ja Nomnieks dažādu apstākļu dēļ nav saņēmis šajā punktā minētos rēķinus līdz ceturkšņa pēdējā mēneša 20.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunus rēķinus šajā Līguma punktā norādītajā kārtībā (*piemēro, ja nomas maksas apmaksa tiek veikta reizi ceturksnī*).

 *vai*

3.3. Nomnieks maksā Iznomātājam nomas maksu sākot ar vēja elektrostacijas, kas veido pārkari nodošanas ekspluatācijā dienu, 2 reizes gadā, par katru pusgadu līdz tekošā perioda pēdējai dienai, šo maksājumu veikšanai nepieciešamo naudas summu iemaksājot Iznomātāja norēķinu kontā.

3.4. Līdz katra kalendārā gada jūnija un decembra mēneša 15.datumam Iznomātājs izraksta rēķinu par maksājamo nomas maksu un izsniedz/nosūta to Nomniekam uz Nomnieka šajā Līgumā norādīto e-pasta adresi: \_\_\_\_\_\_\_\_\_\_\_\_. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajos termiņos. Ja Nomnieks dažādu apstākļu dēļ nav saņēmis šajā punktā minētos rēķinus līdz jūnija vai attiecīgi decembra mēneša 20.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunus rēķinus šajā Līguma punktā norādītajā kārtībā *(piemēro, ja nomas maksas apmaksa tiek veikta divas reizes gadā).*

*vai*

3.3. Nomnieks maksā Iznomātājam nomas maksu sākot ar vēja elektrostacijas, kas veido pārkari nodošanas ekspluatācijā dienu, 1 reizi gadā līdz tekošā gada 15. aprīlim, šī maksājumu veikšanai nepieciešamo naudas summu iemaksājot Iznomātāja norēķinu kontā.

3.4. Līdz katra kalendārā gada marta mēneša 01.datumam Iznomātājs izraksta rēķinu par maksājamo nomas maksu un izsniedz/nosūta to Nomniekam uz Nomnieka šajā Līgumā norādīto e-pasta adresi: \_\_\_\_\_\_\_\_\_\_\_\_\_. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajā termiņā. Ja Nomnieks dažādu apstākļu dēļ nav saņēmis šajā punktā minēto rēķinu līdz marta mēneša 25.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunu rēķinu šajā Līguma punktā norādītajā kārtībā *(piemēro, ja nomas maksas apmaksa tiek veikta vienu reizi gadā).*

* 1. Ja Nomnieks noteiktajā termiņā pilnībā neizpilda Līgumā noteiktās maksājumu saistības, tad tas Iznomātājam maksā līgumsodu 0.1% apmērā no savlaicīgi nesamaksātās summas, par katru nokavēto maksājuma dienu.
	2. Līgumsoda samaksa neatbrīvo Nomnieku no pārējo ar šo Līgumu uzņemto saistību vai no tā izrietošo saistību izpildes.
	3. Iznomātājs ikgadēji vienpusēji pārskata nomas maksu MK noteikumu Nr.350 noteiktajā kārtībā, līdz katra kalendārā gada 1.martam publicējot savā tīmekļvietnē: [www.lvm.lv](http://www.lvm.lv) MK noteikumu Nr.350 87.82. apakšpunktā noteikto maksu.
	4. Iznomātājs ir tiesīgs, nosūtot Nomniekam rakstisku paziņojumu vai rēķinu, vienpusēji mainīt Nomas maksu vai citu saistīto maksājumu apmēru bez grozījumu izdarīšanas Līgumā:
		1. ja normatīvie akti paredz citu nomas maksas aprēķināšanas kārtību;
		2. ja ar normatīvajiem aktiem tiek no jauna ieviesti vai palielināti uz Līguma priekšmetu attiecināmie nodokļi un nodevas, vai mainīts ar nodokli apliekamais objekts.
1. **Iznomātāja pienākumi un tiesības**
	1. Iznomātājs apņemas Līguma darbības laikā nepasliktināt Nomnieka lietošanas tiesības uz Pārkares platību vai jebkādu daļu no tās un apņemas netraucēt Nomnieku lietot to.
	2. Iznomātājam jebkurā laikā ir tiesības pārliecināties vai Nomnieks ievēro visas ar šo Līgumu uzņemtās saistības, tai skaitā apsekot Pārkares platību dabā un aizpildīt apsekošanas aktu.
	3. Iznomātājam ir tiesības veikt mežaudžu stāvokļa novērtēšanu Pārkares platībā. Ja Nomnieka veikto darbību rezultātā ir radušies mežaudžu bojājumi, Iznomātājs aprēķina radušos zaudējumus un piestāda rēķinu Nomniekam atmaksāšanai. (*piemēro, ja Pārkares platībā atrodas mežs*)
	4. Iznomātājs palielina nomas maksu, piemērojot koeficientu 1.5, ja Nomnieks ir veicis nelikumīgu būvniecību Pārkares platībā. Norādītais koeficients piemērojams uz laiku līdz pārkāpuma novēršanai t.i. nelikumīgi uzbūvēto objektu nojaukšanai.
	5. Iznomātājam vai viņa līgumpartnerim Līguma darbības laikā  ir tiesības izmantot zemi, kurai tiek izveidota Pārkares platība, visa veida mežsaimniecisko darbību (t.sk., bet ne tikai, koku ciršanai, kokmateriālu produkcijas transportēšanas ceļu, kokmateriālu krautuvju izveidošanai) veikšanai, kā arī darbībām, kas nepieciešamas meža infrastruktūras ierīkošanai vai uzturēšanai, derīgo izrakteņu ieguvei, iznomātas zemes apsaimniekošanai, kā arī Iznomātājam apsaimniekošanā esošo valsts meža zemju ugunsapsardzības pasākumu nodrošināšanai.
	6. Iznomātājam ir pienākums nodrošināt Nomnieku ar informāciju par saglabājamajām dabas vērtībām, ja tādas tiek konstatētas Līguma darbības laikā.
	7. Iznomātājs piekrīt Līguma koroborēšanai zemesgrāmatā.
2. **Nomnieka pienākumi un tiesības**
	1. Nomniekam ir pienākums Iznomātājam iesniegt dokumentu, kas apliecina vēja elektrostacijas, kas veidos Pārkares platību, nodošanu ekspluatācijā ne vēlāk kā 5 darba dienu laikā.
	2. Nomnieka pienākums ir godprātīgi pildīt šajā Līgumā, normatīvajos aktos noteiktos pienākumus, precīzi laikā un pilnīgi norēķināties ar Iznomātāju par Pārkares platības lietošanu.
	3. Nomnieks ir tiesīgs izmantot Pārkares platību, ievērojot Līguma noteikumus, tai skaitā:
		1. izmantot Pārkares platību atbilstīgi tiem mērķiem un noteikumiem, kādiem tā iznomāta;
		2. Nepieļaut Pārkares platības piesārņošanu ar ražošanas un/vai sadzīves atkritumiem, ķīmiskajām vielām un no citiem postošiem procesiem;
		3. ievērot inženierkomunikāciju un inženierbūvju aizsardzības un ekspluatācijas noteikumus;
		4. aizsargāt dabas pieminekļus un kultūrvēsturiskos pieminekļus, ievērot īpaši aizsargājamo dabas objektu un to aizsargjoslu izmantošanas režīmu (*piemēro, ja minētie objekti vai to aizsargjoslas atrodas*);
		5. nepieļaut augsnes virskārtas iznīcināšanu vai tās kvalitātes pasliktināšanos;
		6. ar savu darbību neaizskart citu zemes lietotāju un iedzīvotāju likumīgās intereses, kā arī ievērot citus normatīvajos aktos noteiktos zemes lietotāja vispārējos pienākumus;
		7. ievērot noteiktos servitūtus un aprobežojumus (*piemēro, ja tādi noteikti Līgumā 1.5.pkt.*);
		8. ievērot ugunsdrošības noteikumus un izmantojot Nomnieka rīcībā esošo tehniku un cilvēku resursus, pēc iespējas piedalīties ugunsgrēku dzēšanā;
		9. \_\_\_\_\_\_\_\_\_\_\_\_\_ (*citi nosacījumi atbilstoši struktūrvienību atzinumiem*).
	4. Nomniekam laikā un pilnībā jāmaksā noteiktā nomas maksa un pievienotās vērtības nodoklis, kā arī citi nodokļi un nodevas, kas var tikt attiecināti uz Pārkares platību.
	5. Nomnieks ir pilnībā atbildīgs par visu ar Līgumu uzņemto saistību un pienākumu izpildīšanu. Nomniekam ir pienākums atlīdzināt jebkādus zaudējumus, kas radušies trešajām personām, Iznomātājam, sabiedrībai vai videi Nomnieka vainas, prettiesiskas rīcības (darbības vai bezdarbības) dēļ.
	6. Nomniekam bez Iznomātāja rakstveida piekrišanas nav tiesības nodot Pārkares platību apakšnomā trešajai personai, kas nav šī Līguma puse.
	7. Nomniekam nav tiesības veikt jebkādu koku un krūmu novākšanu no zemes, kurai tiek izveidota Pārkares platība.
	8. Nomniekam aizliegts ar šo Līgumu noteiktās nomas tiesības ieķīlāt vai kā citādi izmantot darījumos ar trešajām personām.
	9. Nomniekam ir pienākums novērst pārkāpumus Iznomātāja norādītajā termiņā.
	10. Ja Nomnieka saimnieciskās darbības realizācijas nodrošināšanai tiks izmantota Iznomātājam piederoša transporta infrastruktūra (meža autoceļi), Nomniekam pirms meža autoceļa ekspluatācijas uzsākšanas jāinformē Iznomātājs.
		1. Iznomātāja pārstāvis un Nomnieka pārstāvis, pieaicinot attiecīgos speciālistus, veic meža autoceļu tehniskā stāvokļa novērtēšanu un foto dokumentēšanu, un noslēdz līgumu par tā izmantošanu.
	11. Nomniekam nav tiesību rīkoties ar mežu, kas atrodas uz Pārkares platības, tai skaitā veikt mežizstrādes un mežsaimnieciskos darbus *(piemēro, ja atrodas mežs)*.
	12. Nomniekam ir pienākums 6 (sešu) mēnešu laikā vai citā Iznomātāja norādītajā termiņā nojaukt nelikumīgi uzbūvētas ēkas/būves.
	13. Nomnieks sedz visus izdevumus, kas saistīti ar nostiprinājuma lūguma notariālu apliecināšanu, kā arī izdevumus (kancelejas nodevas), kas saistīti ar Nomnieka nomas tiesību nostiprināšanu zemesgrāmatā (*piemēro gadījumos, kad Nomas līgums tiek koroborēts zemesgrāmatā*).
	14. Nomniekam ir pienākums 5 (piecu) darba dienu laikā rakstiski informēt Iznomātāju par to, ka ir pieņemts tiesas nolēmums par Nomnieka maksātnespējas procesa uzsākšanu.
	15. Nomniekam nav tiesību ierobežot Iznomātāja darbinieku vai tā līgumpartneru pārvietošanos Pārkares platībā.
	16. Nomniekam ir pienākums ievērot visus atbilstošos, tajā skaitā, ar darba drošību, ugunsdrošību un vides aizsardzību saistītos normatīvos aktus; kā arī ievērot LVM noteiktās „Prasības vides piesārņojuma samazināšanai” un „Vides aizsardzības prasības meža darbos”, dokuments pieejams LVM tīmekļa vietnē: [http://www.lvm.lv/biznesa-partneriem/iepirkumi/liguma-pielikumi/contractadd/34,32http://](http://www.lvm.lv/biznesa-partneriem/iepirkumi/liguma-pielikumi/contractadd/34%2C32http%3A//) ).
	17. Nomnieks ievērot meža apsaimniekošanas standartos noteiktos principus (sertifikācijas standarti pieejami tīmekļa vietnē <https://www.lvm.lv/biznesa-partneriem/profesionaliem/sertifikacija> ).
	18. Nomnieks apņemas ievērot Līgumpartnera rīcības kodeksu, kas ir Līguma pielikums Nr.3.
3. **Nomas noteikumu maiņa un strīdu izskatīšanas kārtība**
	1. Attiecības, kas nav paredzētas šajā Līgumā, tiek noteiktas saskaņā ar Latvijas Republikā spēkā esošajiem tiesību aktiem.
	2. Ja spēkā stājas normatīvais tiesību akts, kurš paredz, nosaka vai uzliek savādākus Nomnieka un Iznomātāja tiesības un pienākumus, tad Līgumā izdarāmi attiecīgi grozījumi saskaņā ar šī normatīvā tiesību akta noteikumiem.
	3. Pusēm rakstveidā vienojoties, Līgumā var tikt izdarīti jebkādi grozījumi un papildinājumi.
	4. Šis līgums ir saistošs abām Pusēm, kā arī abu Pušu tiesību pārņēmējiem, mantiniekiem. Tiesību pārņēmējiem 30 dienu laikā Līgums jānoslēdz no jauna.
	5. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds izskatāms Baltijas starptautiskajā šķīrējtiesā viena tiesneša sastāvā, saskaņā ar šīs tiesas reglamentu, vai Latvijas Republikas tiesā, atbilstoši spēkā esošajiem normatīvajiem tiesību aktiem, pēc prasītāja izvēles.
4. **Līguma izbeigšana**
	1. Šis Līgums izbeidzas un zaudē savu likumīgo spēku:
		1. iestājoties Līguma 2.1.punktā noteiktajam Līguma termiņam;
		2. pusēm rakstveidā vienojoties, pirms Līguma termiņa beigām;
		3. Latvijas Republikas normatīvo tiesību aktos noteiktajās procedūrās, kas saistītas ar zemes iznomāšanas mērķi, tiek saņemts atzinums, ka Pārkares platību nav iespējams izmantot iznomātajam mērķim;
		4. tā laušanas gadījumos saskaņā ar Līguma turpmākajiem noteikumiem.
	2. Iznomātājs ir tiesīgs vienpusēji lauzt Līgumu, neatlīdzinot zaudējumus, ja:
		1. Iznomātājam ir kļuvis zināms, ka Nomniekam ir pasludināts personas maksātnespējas process, ko apliecina Maksātnespējas reģistrā publicētā informācija, kurai, saskaņā ar  Maksātnespējas likuma 12.panta pirmo daļu, ir publiska ticamība;
		2. Nomnieks izmanto Pārkares platību citiem mērķiem nekā 1.2. punktā minētajiem;
		3. Nomnieks neievēro vai neizpilda normatīvo tiesību aktu prasības, un/vai pārkāpj jebkuru no  šī Līguma noteikumiem, un pēc Iznomātāja rakstveida brīdinājuma saņemšanas, nenovērš tajā norādīto pārkāpumu Iznomātāja norādītajā termiņā;
		4. Nomnieks Pārkares platību bez Iznomātāja rakstveida piekrišanas iznomā trešajām personām.
		5. Nomnieks 6 (sešu) mēnešu laikā vai citā Iznomātāja norādītajā termiņā nenojauc nelikumīgi uzbūvētas ēkas/būves;
		6. Nomnieks vai ar to saistītās personas tiek iekļautas Apvienoto Nāciju Organizācijas vai Eiropas Savienības, vai citas starptautiskās organizācijas, kuras dalībvalsts ir Latvijas Republika, sankciju sarakstos un uz to tiek piemērotas sankcijas Latvijas Republikas normatīvajos aktos noteiktajā kārtībā.
	3. Ja šis Līgums tiek izbeigts pirms termiņa notecēšanas, tad uz priekšu samaksātā nomas maksa netiek atgriezta.
	4. Jebkādā veidā izbeidzoties nomas attiecībām starp Pusēm, Iznomātājam nav jāatlīdzina jebkādi izdevumi, kas radušies Nomniekam lietojot Pārkares platību.
	5. Nomnieks piekrīt, ka pēc līguma termiņa beigšanās Iznomātājam ir tiesības vienpersoniski lūgt zemesgrāmatai dzēst atzīmi par nomas līgumu *(piemērojams, ja nomas līgums koroborēts zemesgrāmatā.)*
5. **Nepārvarama vara**
	1. Puses nav atbildīgas par savu saistību neizpildi, ja tā radusies nepārvaramas varas vai ārkārtas apstākļu ietekmes rezultātā, kurus attiecīgā Puse nevarēja ne paredzēt, ne novērst, ne ietekmēt, un par kuru rašanos tā nenes atbildību, t.sk., stihiskas nelaimes, zemestrīces, plūdi, ugunsgrēki, kara darbība, blokāde, civiliedzīvotāju nemieri, streiki, kā arī Pusēm saistoši normatīvie akti, t.sk. ierobežojumi/aizliegumi dabas aizsardzības nolūkos, saskaņā ar kuriem Pusēm nav iespējas izpildīt Līgumā noteiktās saistības. Par šādu apstākļu iestāšanos Pusei ir nekavējoties, bet ne vēlāk kā 5 (piecu) darba dienu laikā (minētais termiņš neattiecas uz konstatētām dabas vērtībām), rakstveidā jāpaziņo otrai Pusei, pretējā gadījumā atsaukšanās uz nepārvaramu varu ir uzskatāma par nepamatotu.
	2. Ja iestājas nepārvarama vara vai ārkārtas apstākļi, Līguma saistības tiek pagarināts par laika periodu, no nepārvaramas varas vai ārkārtas apstākļu iestāšanās, līdz to seku novēršanas brīdim.
	3. Ja nepārvarama vara vai ārkārtas apstākļi un to sekas turpina darboties ilgāk par 3 (trīs) mēnešiem, Puses iespējami drīz sāk sarunas par Līguma izpildes alternatīviem variantiem vai arī izbeidz Līgumu.
6. **Pārējie noteikumi**
	1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu un abpusēji izdevīgu.
	2. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:
		1. abas Puses pirms šajā Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
		2. kādas no Pusēm saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā. Pusei, kuras saistību tiesības pārņemtas, ir pienākums nekavējoties paziņot elektroniski uz sekojošu e-pasta adresi: lvm@lvm.lv (gadījumā, ja puse, kuras saistību tiesības tiek pārņemtas ir Nomnieks), \_\_\_\_\_\_\_\_\_ (gadījumā, ja Puse, kuras saistību tiesības ir pārņemtas ir LVM) un 3 (trīs) dienu laikā rakstiski informēt otru Pusi par saistību tiesību pārņemšanas tiesisko pamatu un saistību tiesību pārņēmēju
	3. Šis Līgums sastādīts latviešu valodā trīs eksemplāros uz \_\_\_\_ lapām ar \_\_\_\_\_ pielikumiem, no kuriem viens Līguma eksemplārs paliek Iznomātājam, viens Nomniekam, viens attiecīgajai zemesgrāmatu nodaļai, kurš līdz iesniegšanai glabājas pie Nomnieka. Visiem Līguma eksemplāriem ir vienāds juridiskais spēks (*piemēro līgumiem kuri tiks koroborēti zemesgrāmatā*)*.*

*Vai*

*9.3. Šis Līgums sastādīts latviešu valodā uz \_\_\_\_ lapām ar \_\_\_\_\_ pielikumiem, parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.*

* 1. Puses apliecina, ka katras no Pusēm iesniegtos personas datus drīkst apstrādāt tikai šajā Līgumā noteiktajiem mērķiem un saskaņā ar spēkā esošo normatīvo aktu prasībām, kā arī Puses apņemas neuzglabāt personas datus ilgāk, kā tas nepieciešams mērķim, kam tie ir nodoti.
	2. Puses ir atbildīgas par katras Puses darbinieku, kas norādīti Līgumā vai tiks iesaistīti Līguma izpildē, datu apstrādes tiesiskā pamata nodrošināšanu atbilstoši normatīvo aktu prasībām.
	3. Līguma parakstīšanas brīdī tam ir sekojoši pielikumi, kas ir Līguma neatņemama sastāvdaļa:
		1. Pielikums Nr. 1 Pārkares platības skice/shēma (kurā norādīts plāna mērogs).
		2. Pielikums Nr.2 Nogabalu apraksts par mežaudzes sastāvu (*piemēro, ja atrodas mežs*)
		3. Pielikums Nr.3 Līgumpartnera rīcības kodekss.
	4. Pušu pārstāvji:
		1. Iznomātāja pārstāvis: \_\_\_\_\_\_\_\_\_\_,  mob. tālr. \_\_\_\_\_\_\_\_, e-pasts: \_\_\_\_\_\_\_@lvm.lv , kurš ir atbildīgs par Līguma administrēšanu Iznomātāja vārdā;
		2. Nomnieka pārstāvis: \_\_\_\_\_\_\_\_\_mob. tālr. \_\_\_\_\_\_\_\_, e-pasts: \_\_\_\_\_\_\_\_\_\_\_\_ , kurš ir atbildīgs par Līguma administrēšanu Nomnieka vārdā.
	5. Visi paziņojumi, pieprasījumi, iesniegumi, tai skaitā rēķini, šī Līguma sakarā nosūtāmi uz zemāk minētajām adresēm (ievērojot Līguma 9.9. punkta nosacījumus), un tiek uzskatīti par saņemtiem, kad nogādāti personīgi vai pa faksu ar saņemšanas apstiprinājumu, vai septiņas dienas pēc tam, kad nosūtīti pa pastu Latvijas teritorijā ierakstītā vēstulē. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par saņemtiem, ja tie tika nosūtīti uz Latvijas Republikas Komercreģistrā ierakstīto Puses juridisko adresi (juridiskām personām) vai uz Līgumā norādīto Nomnieka adresi (fiziskām personām). Cita veida paziņojumi Pusei nav saistoši.
	6. Puses vienojas, ka rēķini tiks sagatavoti elektroniski, būs derīgi bez paraksta un Nomniekam tiks nosūtīti uz Nomnieka šajā Līgumā norādīto elektroniskā pasta adresi. Nomniekam ir pienākums 5 (piecu) dienu laikā rakstiski informēt Iznomātāju par sava elektroniskā pasta adreses maiņu, pretējā gadījumā Iznomātāja izrakstītie rēķini tiks uzskatīti par saņemtiem, ja tie nosūtīti uz Līgumā norādīto Nomnieka elektroniskā pasta adresi.
	7. Mainot savu nosaukumu, adresi, citus rekvizītus, vai mainījusies cita būtiska informācija, kas var ietekmēt Līguma pienācīgu izpildi, Puses apņemas rakstiski nekavējoties par to paziņot otrai Pusei. Puses uzņemas pilnu atbildību par šī pienākuma savlaicīgu nepildīšanu.
	8. Šis Līgums pilnībā apliecina pušu vienošanos. Nekādi mutiski papildinājumi netiks uzskatīti par šī Līguma noteikumiem. Pēc šī Līguma parakstīšanas visa iepriekšējā sarakste un vienošanās, līgumi zaudē spēku.
1. ***Pušu juridiskās adreses un rekvizīti:***

***Iznomātājs: Nomnieks:***

|  |  |
| --- | --- |
| **AS “Latvijas valsts meži”***Vaiņodes iela 1, Rīga, LV –1004**tālr.* *67610015;**e-pasts:* *lvm@lvm.lv**Reģ. Nr.: 40003466281;***AS “SEB banka”**,bankas kods: UNLALV2Xkonts  LV10 UNLA 0003 0304 6754 4\_\_\_\_\_\_\_\_\_\_\_\_\_\_\_\_\_\_\_\_\_\_\_  | \_\_\_\_\_\_\_\_\_\_\_\_\_\_\_\_\_\_\_ |

*Šis līgums ir parakstīts ar drošu elektronisko parakstu un satur laika zīmogu*

|  |  |
| --- | --- |
| Apraksts: F:\Documents and Settings\diana sprukte\My Documents\LVM_logo.JPG | AKCIJU SABIEDRĪBA ”LATVIJAS VALSTS MEŽI” reģistrācijas Nr.40003466281 |

Līguma Pielikums Nr. 3

**LĪGUMPARTNERA rīcības kodekss**

1. **Vispārīgā informācija**

Akciju sabiedrība “Latvijas valsts meži” (LVM), kas nodibināta valstij piekrītošās un valsts īpašumā esošās meža zemes apsaimniekošanai un aizsardzībai, nodrošina valsts mežam piemītošo, sabiedrības akceptēto ekoloģisko un sociālo funkciju realizāciju, valsts meža vērtības saglabāšanu, vairošanu un ienākumus meža īpašniekam – valstij. Ar mērķi līdzsvarot ekonomisko, sociālo un vides jomu attīstību LVM papildus normatīvajiem tiesību aktiem nosaka minimālās prasības Līgumpartnerim, to Līguma izpildē piesaistītajiem apakšuzņēmējiem un darbiniekiem.

*Līgumpartnera rīcības kodekss* ir neatņemama Līguma sastāvdaļa un tā prasības vienādi attiecas uz visām personām, kas noslēgušas Līgumu ar LVM*.* Līgumpartnerim ir pienākums ieviest *Līgumpartnera rīcības kodeksa* prasības visā tā saimnieciskajā darbībā kā arī nodrošināt prasību ievērošanu un izpildes kontroli. Līgumpartnerim izvirzītās prasības tikpat lielā mērā attiecas uz to Līguma izpildē piesaistītajiem apakšuzņēmējiem un darbiniekiem.

Līgumpartneris apņemas bez rakstiskas LVM piekrišanas neizpaust informāciju, kas iegūta Līguma izpildes rezultātā. Līgumpartneris uzskatīs par konfidenciālu jebkuru informāciju, kas tam tapusi zināma attiecībā uz LVM un tā uzņēmējdarbību, klientiem un sadarbības partneriem.

1. **Cilvēktiesības**

Līgumpartnerim ir pienākums ievērot cilvēktiesību normas, identificēt un iespējami samazināt ietekmi uz cilvēktiesībām, kā arī nodrošināt atbilstošu koriģējošu darbību veikšanu jebkurā cilvēktiesību pārkāpuma gadījumā.

1. **Korupcijas un kukuļošanas aizliegums**

Līgumpartnerim ir pienākums ievērot pretkorupcijas tiesību normas, tajā skaitā nepiedāvāt un nepieņemt kukuli, priekšrocības vai citus labumus nolūkā iegūt vai saglabāt sadarbību vai jebkuru citu labumu vai priekšrocību.

1. **Darba tiesības**

**4.1.Darbinieku pamattiesības**

Līgumpartnerim ir pienākums atzīt darbinieku tiesības apvienoties organizācijās, būt organizāciju biedram, izvēlēties savus pārstāvjus un slēgt darba koplīgumu. Līgumpartneris nedrīkst izmantot piespiedu darbu. Līgumpartnerim ir pienākums pret saviem darbiniekiem izturēties ar cieņu. Līgumpartnerim aizliegta jebkāda veida diskriminācija, draudēšana ar vardarbību, jebkāda fiziska vai mutiska aizskaršana vai cita veida nelikumīga aizskaroša rīcība. Līgumpartnerim aizliegts nodarbināt personu, kura nav tiesīga uzturēties Latvijas Republikā.

* 1. **Bērnu un jauniešu darbs**

Līgumpartnerim ir aizliegts pastāvīgā darbā nodarbināt darbiniekus, kuri nav sasnieguši 15 gadu vecumu vai kuri līdz 18 gadu vecuma sasniegšanai turpina iegūt pamatizglītību. Ja Līgumpartneris nodarbina jauniešus, kuri ir sasnieguši minimālo nodarbinātības vecumu, bet ir jaunāki par 18 gadiem, Līgumpartneris nodrošina, lai netiktu apdraudēta jauniešu veselība, drošība vai tikumība, kā arī lai jaunieši netiktu nodarbināti bīstamos darba apstākļos vai darbos, kas varētu kaitēt jauniešu izglītībai.

* 1. **Darba samaksa un darba laiks**

Līgumpartnerim ir pienākums ievērot darba tiesību normas. Līgumpartnerim ir pienākums maksāt darbiniekiem vismaz valstī noteikto minimālo darba algu. Līgumpartneris nodrošina, ka darba samaksa un tās noteikumi darbiniekiem ir saprotami un godīgi, kā arī atbilst normatīvajiem tiesību aktiem vai darba koplīgumam. Līgumpartneris nodrošina, lai darba stundu skaits atbilst valstī noteiktajam saskaņā ar normatīvajiem tiesību aktiem vai darba koplīgumam. Līgumpartneris nodrošina vismaz vienu brīvdienu septiņu darbdienu nedēļā.

* 1. **Veselība un drošība**

Līgumpartnerim ir pienākums nodrošināt darbiniekiem drošu un veselībai nekaitīgu darba vidi atbilstoši normatīvajiem tiesību aktiem. Līgumpartneris nodrošina, ka tā darbinieki un piegādātāji ir informēti par veselības un drošības prasībām, tajā skaitā par Līgumā noteiktajām LVM prasībām, kā arī par atbilstošu attiecīgo darbinieku apmācību tiem saprotamā valodā un aprīkojumu. Līgumpartnerim ir pienākums nodrošināt un kontrolēt darbinieku kvalifikācijas un aprīkojuma atbilstību LVM un Latvijas Republikas normatīvajiem tiesību aktiem, rīkojot pārbaudes darbu izpildes vietās un samērīgi ar darbību mērogu un intensitāti nodrošināt atbilstošas koriģējošas darbības. Līgumpartnerim ir pienākums informēt LVM par katru nelaimes gadījumu darbā. Līgumpartnerim ir pienākums nodrošināt darbiniekus ar pienācīgu apgaismojumu, piekļuvi pirmās palīdzības aprīkojumam.

1. **Vide**

Līgumpartnerim ir pienākums ievērot vides aizsardzības prasības, kas noteiktas LVM un Latvijas Republikas normatīvajos tiesību aktos. Līgumpartneris nodrošina, ka tā darbiniekiem ir zināšanas un izpratne par vides aizsardzības prasībām un ir pieejams atbilstošs aprīkojums vides aizsardzības pienākumu efektīvai izpildei. Līgumpartneris sistemātiski identificē procesus, kuriem ir potenciāla ietekme uz apkārtējo vidi, tajā skaitā bīstamu vielu glabāšana un rīcība ar tām, novērtē alternatīvas pieejas un nosaka atbilstošas koriģējošas darbības, un informē par tiem darbiniekus. Līgumpartneris nodrošina piesardzības pasākumu ievērošanu ugunsnedrošajā periodā. Līgumpartneris nodrošina, ka darbinieki spēj pienācīgi reaģēt ārkārtas situācijās. Līgumpartnerim ir pienākums informēt LVM par ārkārtas situācijām un konstatētajām nelikumīgām darbībām mežā. LVM aicina Līgumpartneri pielietot videi draudzīgas tehnoloģijas.

**Jautājumu gadījumā LVM aicina zvanīt Līgumā norādītajai kontaktpersonai vai sūtīt jautājumus uz LVM elektroniskā pasta adresi** **lvm@lvm.lv****.**

**LVM izvērtēs katru gadījumu, kad no trešajām personām tiks saņemta informācija par *Līgumpartnera rīcības kodeksa* prasību pārkāpumu*.***

***Ar parakstu apliecinu, ka esmu iepazinies ar Līgumpartnera rīcības kodeksu, tā saturs man ir saprotams un apņemos ar to iepazīstināt savus darbiniekus.***

 LĪGUMPARTNERIS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ***/\_\_\_\_\_\_\_\_\_\_\_\_\_\_/***

20\_\_.gada \_\_\_.\_\_\_\_\_\_\_\_\_\_\_

*Šis dokuments ir parakstīts ar drošu elektronisko parakstu un satur laika zīmogu*